นายกรัฐมนตรี ขอบคุณนักท่องเที่ยวที่เข้ามาเที่ยวไทย ย้ำคนไทยทุกคนต้องเป็นเจ้าภาพที่ดี
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ซึ่งอยู่ระหว่างการปฏิบัติภารกิจร่วมประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (COP26) ที่ประเทศสหราชอาณาจักร กล่าวขอบคุณนักท่องเที่ยวที่เดินทางเข้ามาในประเทศไทยมากพอสมควร ซึ่งตนเองได้ตรวจสอบการอำนวยความสะดวกให้กับนักท่องเที่ยว โดยกระทรวงคมนาคมรายงานว่าดำเนินการได้รวดเร็วขึ้น ทั้งนี้สิ่งสำคัญคือ คนไทยทุกคนต้องเป็นเจ้าภาพที่ดีและต้องระวัดระวังตัวเอง ไม่เช่นนั้นก็อาจต้องหยุดอีก ซึ่งเป็นสิ่งที่นายกรัฐมนตรีควบคุมไม่ได้ จึงต้องระวังตัวเอง เพื่อให้ประเทศเดินหน้าไปได้และส่งผลให้การท่องเที่ยวฟื้นตัว เศรษฐกิจก็จะดีขึ้นทั้งระบบนายกรัฐมนตรี ยืนยันด้วยว่า มีกำลังใจในการทำงานมากขึ้น เพราะเป็นการทำงานเพื่อประชาชนและหากมีอุปสรรคก็ต้องแก้ไข และเป็นกำลังใจให้ก้าวข้ามเพื่อทำให้เกิดปัญญา